SHE Gjendja faktike 1

Gjendja aktuale: Shkollat promovuese të shëndetit në Evropë

# Përmbledhje

Kjo përmbledhje e gjendjes faktike ofron një përshkrim të shkurtër të gjendjes aktuale të shkollave promovuese të shëndetit (HPS) në Rrjetin Evropian të Shkollave Promovuese të Shëndetit SHSHE). Janë mbledhur të dhëna lidhur me atë se ku qëndrojmë zhvillimin dhe zbatimin e shkollës promovuese të shëndetit në 43 vendet anëtare të përfshira në SHE në rajonin e Evropës. Gjetjet nga studimi i kryer mbi hulumtimin e politikave të HPS-ve tregon se të paktën 34.000 shkolla janë identifikuar si shkolla që promovojnë shëndetin në rajonin e Evropës në vitin akademik 2012-2013. Politikat dhe/ose programet e HPS-ve në vendet anëtare pjesëmarrëse në SHE dallojnë nga njëra tjetra sa i përket organizimit dhe cakut të tyre. Në disa shtete, 100 % e shkollave fillore dhe të mesme promovojnë shëndetin kurse në disa tjera, përqindja është në mes 2 dhe 10%. Koordinatorët kombëtarë të SHE kanë shprehur gatishmërinë e tyre për zhvillimin, zgjerimin dhe/ose përmirësimin e më tejmë të programeve të tyre kombëtare të HPS gjatë pesë viteve të ardhshme. Rezultatet e prezantuara në këtë pasqyrë të fakteve do të shërbejnë si pikë referimi për zhvillim dhe zbatimin e mëtejmë të HPS-ve në rajonin e Evropës.

# Çfarë nënkupton SHE?

SHE nënkupton:

• Rrjeti Evropian i Shkollave Promovuese të Shëndetit;

• Një rrjet i Koordinatorëve Kombëtarë nga 43 vende nga rajoni i Evropës i themeluar që nga viti 1992;

• me qëllim që të nxis promovimin e shëndetit në shkolla si pjesë e pandashme e politikave zhvillimore në sektorët arsimimit dhe shëndetësisë në Evropë;

• ofron një platformë për profesionistët evropian të interesuar për promovimin e shëndetit në shkollë;

• I mbështetur nga tri organizata evropiane: Zyra Qendrore e OBSH-së për Evropë, Këshilli Evropës dhe Komisioni Evropian;

• kontribuon në shndërrimin e shkollave në Evropë në një vend më të mirë për mësimnxënie, shëndet dhe jetesë;

• përdor një koncept pozitiv të shëndetit dhe mirëqenies dhe respekton Konventën së OKB-së për të Drejtat e Fëmijëve.

# Çfarë është një shkollë promovuese e shëndetit?

Shkollë promovuese e shëndetit është shkolla që zbaton një plan të strukturuar dhe sistematik për shëndetin, mirëqenien dhe zhvillimin e kapitalit shoqëror e të gjithë nxënësve dhe stafit akademik dhe jo-akademik. Në vende të ndryshme të Evropës përdoren shumëllojshmëri e emërtimit për këto shkolla por të gjitha karakterizohen me qasje shkollore të integruar plotësisht.

# Pse është i rëndësishëm promovimi i shëndetit në ambientet shkollore?

Promovimi i shëndetit në ambientet shkollore është i rëndësishëm sepse shëndeti dhe arsimi janë të lidhura ngushtë njëra me tjetrën.

* fëmijët e shëndetshëm kanë më shumë gjasa të jenë me efektiv;
* Arsimimi luan një rol të rëndësishëm në zhvillimin ekonomik dhe rezultatet e shëndetit gjatë jetës;
* Promovimi i shëndetit të stafit shkollor mund të shpie drejt kënqashmërisë dhe rrit vijueshmërinë.
* Promovimi aktiv i shëndetit në shkolla mund t’i ndihmoj shkollat dhe politkbërësit që t’i arrijnë qëllimet e tyre akademike, sociale, dhe ekonomike

# Gjendja e shkollave promovuese të shëndetit në Evropë

Në vitin 2013 sekretariati ka SHE ka realizuar një studim të bazuar në pyetësor përshkrues me qëllimin që të pasqyroj në tërësi gjendjen aktuale të politikave kombëtare të HPS-ve në shtetet anëtare të SHE. Nga të gjithë 43 koordinatorët kombëtarë që përfaqësojnë vendet anëtare të SHE u kërkua që të plotësojnë pyetësorin e politikave të SHE online. Prej 43 koordinatorëve, 26 apo (60%) janë përgjigjur dhe kanë plotësuar pyetësorin 1. Informata në vijim është një përmbledhje e të gjeturave kryesore nga ky hulumtim.

# Numri i shkollave promovuese të shëndetit në Evropë

Bazuar në studimin tonë kërkimor, numri i përgjithshëm i shkollave, në rajonin e Evropës, që promovojnë shëndetin gjatë vitit akademik 2012-2013 rezulton të jetë rreth 34.000 shkolla përfshirë nivelin parashkollor, fillor, të mesme dhe shkolla të llojeve të tjera. Ky numër mund të shërbej si pikë referimi për zhvillim dhe zbatimin e mëtejmë të HPS-ve në rajonin e Evropës. Kjo mund të konsiderohet si nënvlerësim për shkak të numrit të lart të atyre që nuk kanë plotësuar pyetësorin, rreth 40% e tyre.

Numri dhe përqindja e shkollave fillore, të mesme dhe të detyrueshme promovuese të shëndetit dallon shumë ndërmjet shteteve:

• Grup mosha e nxënësve lëviz prej 3 deri 20 vjeçe;

• Të gjitha shkollat fillore dhe të mesme në Portugali dhe Uells janë HPS. Në Islandë, 100 % e shkollave të mesme janë HPS;

• Në Slloveni rreth 50% e shkollave fillore dhe të mesme janë HPS;

• Në Kosovë, Lituani, Rusi dhe Ukrainë përqindja e shkollave fillore dhe të mesme apo të detyrueshme që promovojnë shëndet sillet rreth 20 %;

• Në Kroaci, Austri, Republikën Çeke, Danimarkë, Maltë, dhe Poloni përqindja e shkollave fillore, mesme apo të detyrueshme që promovojnë shëndet illet mes 2 dhe 10 %.

# Numri i shteteve anëtare të SHE që kanë zhvilluar politika kombëtare për HPS

Nga 26 Koordinatorët Kombëtarë që i `u kanë përgjigjur pyetësorit, 16 ose 60% e tyre kanë deklaruar se vendet e tyre kanë një politikë zyrtare kombëtare për HPS.

# Integrimi i politikës kombëtare për HPS në politikat e tjera kombëtare

2/3 e vendeve të Evropës (16 shtete apo 62%) kanë integruar politikën kombëtare për HPS në politikën kombëtare për arsim. Grafiku 1 ilustron se në cilat politika kombëtare janë integruar politikat e HSP, bazuar në të dhënat e ofruar nga 26 vendet anëtare të SHE që janë përgjigjur në pyetësor. Dymbëdhjetë (46%) e këtyre vendeve kanë përfshirë politikën e HPS në dy ose më shumë politika kombëtare.

# Edukimi shëndetësor si lëndë e veçantë në kurrikulën kombëtare për edukim shëndetësorë

Edukimi shëndetësor përfshihet në kurrikulën kombëtare si lëndë e veçantë në 10 (38%) nga 26 vendet e Evropës. Në 16 (62%) nga 26 vendet evropiane edukimi shëndetësor përfshihet në lëndët tjera. Në ato përfshihet edukata fizike, shëndeti dhe siguria, edukimi shoqëror dhe personal, ekonomia familjare, të ushqyerit, shtetësia, biologjia, shkencat jetësore, dizajni dhe teknologjia.

1) Vendet e përfshira në studimin e vitit 2013 janë: Shqipëria,Armenia, Austria, Republika Çeke, Kroacia, Danimarka, Estonia, Finlanda, Franca, Gjeorgjia, Greqia, Islanda, Kosova, Kirgistani, Lituania, Maqedonia, Malta, Holanda, Norvegjia, Polonia, Portugalia, Federata Ruse, Sllovenia, Zvicra, Ukraina, Uellsi.

# Vlerat bazë të SHE

Në nivel evropian, vlerat bazë si në vijim forcojnë dhe mbështesin qasjen e shkollave promovuese të shëndetit:

• Barazia. Qasje e barabartë për të gjithë në fushën e shëndetit dhe edukimit

• Qëndrueshmëria. Shëndeti, arsimimi dhe zhvillimi janë të ndërlidhura me njëra tjetrën. Aktivitet dhe programet realizohen në mënyrë sistematike gjatë një periudhe të zgjatur.

• Përfshirja. Diverziteti vlerësohet. Shkollat janë bashkësi mësimi ku të gjithë ndihen me vlerë dhe të respektuar.

• Fuqizimi. Të gjithë anëtarët e komunitetit të shkollave janë të përfshirë në mënyrë aktive.

• Demokracia. Shkollat që promovojnë shëndet bazohen në vlera demokratike.

# Shtyllat e SHE

Në nivelin evropian, shtyllat në vazhdim janë shtylla që forcojnë dhe mbështesin qasjen e shkollave promovuese të shëndetit:

• Qasje shëndetësore në tërë shkollën. Kombinimi i arsimimit shëndetësor në klasë me zhvillimin e politikave shkollore, aftësitë për jetë dhe përfshirja e tërë komuniteti shkollor

• Pjesëmarrja. Ndjenja e pronësisë nga nxënësit, stafi the prindërit.

• Cilësia në shkolla. Shkollat që promovojnë shëndetin krijojnë procese dhe rezultate më të mira të mësimnxënies dhe mësimdhënies.

 Nxënësit e shëndetshëm mësojnë më mirë, stafi i shëndetshëm punon më mirë.

• Fakte. Zhvillimi i qasjeve të reja dhe praktikave të bazuara në hulumtimet ekzistuese dhe të planifikuara.

• Shkollat dhe komuniteti. Shkollat konsiderohen si agjentë aktivë për zhvillimin e komunitetit.

# Temat e shëndetit të përfshira në politikat kombëtare për HPS

Promovimi i shëndetit në shkolla shpesh fokusohet në tema specifike të shëndetit. Grafiku 2 ilustron temat primare të shëndetit të përfshira në politikën kombëtare të HPS nga 26 shtetet pjesëmarrëse. Pothuajse tërë 26 shtetet përfshijnë në politikat e tyre kombëtare të HPS edukatë fizike/sport (96%), ushqyerje e shëndetshme (92%), droga/pirja e duhanit/alkooli (92%) si dhe shëndet mendor(80%).

# Akterët në programin kombëtare për HSP

## Niveli kombëtar

Në nivel kombëtar, qeveria është akteri kryesor më i përmendur në programin kombëtar për HPS (22 nga 26 vendet (85%)), sidomos Ministria e Shëndetësisë dhe Ministria e Arsimit. Akterët tjerë të përmendur përfshijnë organizatat ndërkombëtare (OBSH dhe UNICEF), ministritë kombëtare të punës dhe politikave sociale, të ambientit dhe rinisë, institutet kombëtare të shëndetit publik, OJQ-të dhe qendrat për trajnim të mësimdhënësve.

## Niveli rajonal, i qarkut apo lokal

Në nivelin rajonal, të qarkut apo lokal, pushteti lokal apo rajonal po ashtu është akteri kyç në 21 nga 26 vendet (81%). Agjencitë komunale janë raportuar më shpesh si akterët kyç, p.sh. zyrat e shëndetit publik, qendrat apo institutet. Akterët tjerë të përmendur përfshijnë departamentet rajonale të arsimit dhe shëndetësisë, këshillat rajonale të arsimit, ofruesit e sigurimeve, shkollat dhe qendrat për trajnim të mësimdhënësve.

# Burimet e financimit të programeve kombëtare për HSP

Njëzet (77%) nga 26 vendevt e Evropës marrin fonde publike për së paku një pjesë të aktiviteteve që kanë të bëjnë promovimin e shëndetit apo me burimet njerëzore. Megjithatë, niveli i financimit publik i ofruar për programet e HPS dallon ndërmjet shteteve të anketuara. Disa nga Koordinatorët Kombëtarë kanë raportuar se programeve për HPS u ofrohet financim i plotë kurse disa koordinatorë të tjerë kanë raportuar se financimi publik është i kufizuar dhe i pamjaftueshëm. Burimet kryesore të financimit publik përfshijnë Ministrinë e Arsimit dhe Ministrinë e Shëndetësisë.

# Pritjet kryesore të Koordinatorëve Kombëtarë për programin kombëtar për HPS

Tabela 1 paraqet pritjet kryesore të Koordinatorëve Kombëtarë për SHE për programet kombëtare të HPS në vendet e tyre për pesë vitet e ardhshme. Koordinatorët Kombëtarë të SHE kanë pritje të ndryshme, ato më të përfolurat janë që të kihet një politikë/ strategji kombëtare dhe të rrisin numrin e shkollave që promovojnë shëndetin në vendet e tyre.

# Konkludimet

Politikat kombëtare për Shkollat që Promovojnë Shëndetin (HPS) dhe/apo programet në 26 shtetet anëtare pjesëmarrëse në SHE dallojnë për nga organizimi, numri dhe përqindja e SHPSH-ve. Në disa nga vendet anëtare të SHSHE-ve, të gjitha shkollat fillore dhe/apo të mesme në vitin shkollor 2012-2013 ishin SHSHE kurse në vendet tjera përqindja ishte në mes 2 dhe 10 %. Koordinatorët Kombëtarë kanë shprehur përkushtimin e tyre për zhvillim, zgjerim dhe/apo avancim të mëtejmë të programeve të tyre kombëtare për HSP gjatë pesë viteve të ardhshme. Megjithatë, disa Koordinatorë Kombëtarë kanë treguar se programet kombëtare për HPS kanë mbështetje financiare të kufizuar apo të pamjaftueshme nga akterët qeveritarë. Me mbështetjen e vazhduar dhe të shtuar të akterëvë të HPS, SHE mund të çojnë drejt rezultateve pozitive, shëndetësore, akademike dhe shoqërore në një shkallë të lart. Rrjeti Evropian i Shkollave që Promovojnë Shëndetin do të vazhdojë mbështetjen ndaj zhvillimit dhe zbatimit të SHSHE-ve në rajonin e Evropës.

## Informacione tjera

Për më shumë informacione rreth Rrjetit të SHE-ve apo për të marrë një kopje të raportit origjinal të hulumtimit, vizitoni ueb faqen tonë [www.schoolforhealth.eu](http://www.schoolforhealth.eu)

Apo kontaktoni Sekretariatin e SHE.

CBO

Sekretariati i SHE

P.O. Box 20064

3502 LB Utrecht

Holandë

T: +31 (0)30 284 39 36

E: she@cbo.nl

Rrjeti SHE koordinohet nga CBO si qendër bashkëpunuese e OBSH-së për Shkollat Promovuese të Shëndetit.

Ky publikim realizohet nga granti operativ CBO\_FY2013 të cilit i është financuar nga Bashkimi Evropian, në kuadër të Programit për Shëndetësi.